Xestoleptura

Xestoleptura er en slekt av biller som hører til underfamilien blomsterbukker i den artsrike familien trebukker.

Utseende 
Små til middelsstore (ca. 7-11 millimeter), avlange, svarte trebukker, dekkvingene mer eller mindre gulbrune. Antennene er tynne, omtrent lange som kroppen. Pronotum er nesten sylindrisk, avsmalnende forover i den fremre delen. Dekkvingene er bredere enn pronotum, nokså jevnbrede, brungule med mørke tegninger. Beina er middels lange, lårene litt fortykkede.

Levevis 
Larvene utvikler seg i død ved. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege. Ulikt de fleste andre blomsterbukker er de også aktive on natten og kommer da til lys.

Utbredelse 
Slekten har en holarktisk utbredelse, de fleste av artene lever i Nord-Amerika, men det forekommer én art i Europa (Romania) og to i Sentral- og Øst-Asia

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien blomsterbukker, Lepturinae Latreille, 1802  
 Stammen Lepturini Latreille, 1802 
 Slekten Xestoleptura Casey, 1913
 Xestoleptura baeckmanni (Plavilstshikov, 1936)
 Xestoleptura behrensii (LeConte, 1873)
 Xestoleptura cockerelli (Fall, 1907)
 Xestoleptura crassicornis (LeConte, 1873)
 Xestoleptura crassipes (LeConte, 1857)
 Xestoleptura nigroflava (Fuss, 1852)
 Xestoleptura octonotata (Say, 1824)
 Xestoleptura rufiventris (Gebler, 1830)
 Xestoleptura tibialis (LeConte, 1850)

Kilder 
 Cerambycidae of the World - Lepturini

Eksterne lenker 
 
 
 bugguide.net - bildedatabase over nordamerikanske insekter
 Bildegalleri, amerikanske arter 
 Bildegalleri, palearktiske arter 

Lepturinae
Biller formelt beskrevet i 1913
Dyr formelt beskrevet av Thomas Lincoln Casey
USAs insekter
Canadas insekter